section_heading: Životopis
paragraph_text: Poslije završenog osnovnog i srednjeg obrazovanja studirao je povijest na Filozofskom fakultetu u Sarajevu. Diplomirao je 1955. Zaposlen na istom fakultetu na katedri Srednji vijek kod akademika Ante Babića. Na matičnom fakultetu 1964. obranio je doktorsku tezu pod nazivom ''Uspostavljanje i organizacija mletačke vlasti u Dalmaciji u XV. stoljeću''. Prošao je sva fakultetska zvanja na predmetu Opća povijest srednjeg vijeka. Član je AZU BiH i Hrvatskog društva za znanost i umjetnost.